**Anne Louise Stangeland** (født 31. mars 1971 på Gjøvik) er en kunstner fra Norge som opererer i ord, bilde og rom.

Bakgrunn
--------

Hun har bodd i Moss, Raufoss, Stavanger, London, Trondheim, Bergen, Gerlesborg (Sverige) og Jakobstad/ Pietarsaari (Finland).

Mens hun gikk på videregående skole (tegnelinje og International Baccalaureate) begynte hun å skrive. Etter videregående studerte hun litteraturvitenskap før hun begynte på Skrivekunstakademiet i Hordaland (1995–1996). Etterhvert gikk hun mer over på visuell kunst, og startet med kunstnerisk virksomhet i form av utstillinger og andre prosjekter. Hun tok en studieretning på fiuni - school of architecture + design kalt «creative faculty» (2005-06) med fokus på kunst i et arkitekturperspektiv. I 2010 flyttet hun til Sverige og gikk på kunstskolen Gerlesborgsskolan Bohuslän. I 2012–2016 studerte hun Bildkonst (BA) på Novia i Jakobstad, Finland. Fra 2016 har hun bodd i Stavanger der hun fortsetter sin tverrkunstneriske praksis i eksternt atelier.

Kunstneriske uttrykk
--------------------

Stangeland har mange ulike kunstneriske uttrykk og temaer som hun utforsker. Det kan være estetisk og sanselig, bruk av ulike materialer, i tillegg til personlige og samfunnsrelaterte temaer. Teknikker hun gjerne benytter er foto, tekst, collage, installasjon og performance. Relasjonell estetikk blir for henne en mulighet til å undersøke konvensjoner og samfunnsstrukturer, - å bedrive kulturell antropologi.[]

> Anne Louise Stangeland (…) viser fotografier av landskap sett gjennom togvinduer, oppløst i en stor grad av poetisk abstraksjon.
> 
> 
> Trond Borgen.
> 
>

Utstillinger og andre prosjekter
--------------------------------

Stangeland har hatt utstillinger i Norge, Sverige og Finland, blant annet: 400meterkunst (Voss, 2008), utstillinger i forbindelse med skeive dager i Stavanger (kurator) og Oslo, Tou Scene, Brusand Togstasjon (2007), Seinäjoki konsthall, Finland (2013) og Studio K, Kvernaland (2019). Hun har publisert skjønnlitteratur og sakprosatekster i aviser og tidsskrifter som *Horisont* og *Presens* (finlandssvenske litteratur- og kulturtidsskrifter), *Fett* og *Blikk*.

Bibliografi
-----------

* 2008 "Spørsmålsdikt + andre tekster", foto & tekster ifm utstillingen "400meterkunst", Voss
* 2021 "*S t r a n g e l a n d s* ", foto & tekster, 200 eks.

Kortfilmer
----------

* 2006 "Pinocchio – dogme de lux"; vist på Stavanger Kortfilmfestival 2009

* 2007 "Skåne-serien", vist på Stavanger Kortfilmfestival 2009
* 2015 "Kyoto - sleeping beauty", lyd av Jonathan Streng (FI)
* 2021 "Inni granskauen", lyd av Pål Asle Pettersen; vist på Boklansering S t r a n g e l a n d s, Rogaland Kunstsenter 2021

Referanser
----------

1. ↑  «tidlegare studentar ved Skrivekunstakademiet». Arkivert fra originalen 24. september 2015. Besøkt 5. september 2016.
2. ↑  «STUDERANDE Bohuslän som antagits till högskolan 2012» (PDF). Arkivert fra originalen (PDF) 16. september 2016. Besøkt 5. september 2016.
3. ↑  Trond Borgen (desember 2007). «På sporet til kunsten». Stavanger Aftenblad. Arkivert fra originalen 18. september 2016. Besøkt 6. september 2016.
4. ↑  Finn Bjørn Tønder, Arne Hofseth (12. oktober 2008). «Suksess for Norges lengste utstilling». Bergens Tidende. Besøkt 6. september 2016.
5. ↑  Stavenes, Torill (12.10.2008). «Kunst gatelangs på Voss». NRK Hordaland. Besøkt 6. september 2016.
6. ↑  «Skeive kunstnere». Underskog. 2008. Besøkt 6. september 2016.
7. ↑  «Utstillingen «Mitt valg min frihet!»». listen.no. 30. august 2009. Besøkt 5. september 2016.
8. ↑  Bruland, Tore (24. august 2009). «Kunst på skeivå på Tou». *Rogalands Avis*. Besøkt 6. september 2016.
9. ↑  Skeive kunstnere. «Skeive kunstneres katalog 2008». Besøkt 6. september 2016.
10. ↑  Peter Björkman (9. april 2015). «Horisont 1/2015». *Horisont - tidskrift för litteratur och kultur*. Besøkt 6. september 2016. «Dessutom finns här en avdelning med konst: (…) en essä om konstnärerna Tracey Emin och Nan Goldin»
11. ↑  «Anne Louise Stangeland - Tusenkunstneren». *annelouisestangeland.no*. Besøkt 23. september 2020.

Eksterne lenker
---------------

* Anne Louise Stangeland på Instagram Rediger på Wikidata

Portal: Kunst